stanford-oval/wikipedia huggingface dataset:
הנאק
היסטוריה > חזרתה של הנאק והאלבום האחרון (1986–2010)

הנאק התאחדו שוב בנובמבר 1986 כדי לנגן במופע צדקה עבור מישל מאיירס, שהיה האדם הראשון שהחתים את הלהקה להופעה ב-1978. במשך השנים הבאות הם המשיכו לנגן בהופעות במועדונים. ביולי 1989 החליף בילי וורד את ברוס גארי כמתופף הלהקה. ב-1990 הנאק חתמו עם חברת התקליטים כריזמה רקורדס והקליטו את האלבום Serious Fun שיצא בפברואר 1991. הסינגל המוביל מתוכו, "Rocket O' Love" הגיע לעשרת השירים המובילים בתחנות הרדיו AOR בארצות הברית (רשת תחנות רדיו המשדרות רוק), ולמקום ה-30 בקנדה. חברת התקליטים כריזמה קרסה לאחר מותו של מייסד הלייבל, טוני סטראטון סמית', והלהקה התפרקה שוב ב-1992.
ב-1994 הלהקה התאחדה והופיעה על מנת לנצל את הפופולריות המחודשת שצבר הלהיט "שרונה שלי" לאחר שנכלל בפסקול הסרט מציאות נושכת" בכיכובה של וינונה ריידר. במהלך אותה תקופה הם הופיעו בתוכנית הלילה של ג'יי לנו וביצעו את "שרונה שלי" לראשונה אי פעם ברשת טלוויזיה.
ב-1996, כל ארבעת חברי הלהקה המקוריים כולל המתופף ברוס גארי התאחדו באולפן בפעם האחרונה כדי להקליט רצועה לאלבום אוסף בהשתתפות אמנים שונים, בו הצדיעה הלהקה ללהקה הבריטית Badfinger כשביצעה את להיטה "No Matter What".
הנאק המשיכו להופיע ולהקליט עד סוף שנות התשעים וראשית שנות ה-2000. הבסיסט דואן לינאן הצטרף להרכב מ-2008 עד 2010. טרי בוזיו החליף את וורד כמתופף של האלבום Zoom מ-1998, ודייוויד הנדרסון ניגן תופים באלבומים Normal as the Next Guy מ-2001, ו-Live from the Rock N Roll Funhouse מאותה שנה. המתופף פט טורפי החליף את הנדרסון וניגן עם הלהקה עד מותו של פייגר ב-2010.
בשנת 2005 הנאק הופיעו בתוכנית הטלוויזיה Hit Me, Baby, One More Time בביצוע של "My Sharona" ו"Are You Gonna Be My Girl" של להקת Jet.
בשנת 2006 דאג פייגר וברטון אוור הגישו תביעה נגד להקת ההיפ הופ ראן די אם סי בגין הפרת זכויות יוצרים. בתביעה נטען כי נעשה שימוש בריף הגיטרה המפורסם מ"שרונה שלי" ללא רשות ברצועה "It's Tricky" מתוך אלבומם Raising Hell משנת 1986.
במהלך הופעה בלאס וגאס ב-2006 פייגר הפך מבולבל, פיתח כאב ראש עמום ושכח את המילים לשירים שכתב וביצע במשך שנים. הוא אובחן עם שני גידולים מוחיים, עבר ניתוח ורדיוכירורגיה וחזר להופיע. עם זאת, הוא המשיך להיאבק בסרטן המוח והריאות עד מותו ב-14 בפברואר 2010 בוודלנד הילס, קליפורניה בגיל 57, ובכך למעשה הלהקה הגיעה לסוף דרכה.
ברוס גארי נפטר ב-22 באוגוסט 2006 בגיל 55, לאחר שחלה בסרטן לימפומה שאינה מחלת הודג'קין-NHL.
חברי ההרכב

‏•‏‏ ברטון אוור - קולות רקע, גיטרה מובילה, קלידים (1978-1982, 1986-1992, 1994, 1996-2010) 
 ‏•‏‏ דאג פייגר - שירה מובילה, גיטרה קצב (1978-1981, 1986-1992, 1994, 1996-2010; נפטר ב-2010) 
 ‏•‏‏ ברוס גארי - תופים (1978-1982, 1986-1989, 1996; נפטר ב-2006) 
 ‏•‏‏ פרסקוט ניילס - בס (1978-1982, 1986-1992, 1994, 1996-2008) 
 ‏•‏‏ פיל ג'וסט - קלידים (1981) 
 ‏•‏‏ סטיבן 'מאק' מקנלי - שירה מובילה (1982) 
 ‏•‏‏ פט טורפי - תופים (1989, 2001-2010) 
 ‏•‏‏ בילי וורד - תופים (1986-1992, 1994, 1996-1998) 
 ‏•‏‏ טרי בוזיו - תופים (1998-2001) 
 ‏•‏‏ דייוויד הנדרסון ("הולמס ג'ונס") - תופים (2001) 
 ‏•‏‏ דואן ליינאן - בס (2008-2010)
דיסקוגרפיה > אלבומי אולפן

1979 Get the Knack
1980 But the Little Girls Understand...
1981 Round Trip
1991 Serious Fun
1998 Zoom
2001 Normal as the Next Guy
2003 Re-Zoom
2012 Rock & Roll Is Good for You: The Fieger/Averre Demos
דיסקוגרפיה > הופעות חיות

2002 Live from the Rock n Roll Funhouse
2012 Havin’ a Rave-Up! Live In Los Angeles, 1978
2022 Live at the House of Blues (September 25, 2001)
דיסקוגרפיה > אלבומי אוסף

1986 My Sharona - קלטת
1992 Retrospective - The Best of the Knack
1992 My Sharona - תקליטור
1998 Proof: The Very Best of The Knack
1999 The Best Of The Knack: Ten Best Series
דיסקוגרפיה > הופעות חיות וידאו, די וי די ולייזר דיסק

1980 The Knack Live at Carnegie Hall
2002 Live from the Rock n Roll Funhouse
2007 On Stage at World Cafe Live
דיסקוגרפיה > די וי די דוקומנטרי

2004 Getting the Knack
דיסקוגרפיה > סינגלים

1979 "My Sharona" 
 "Good Girls Don't"
1980  "Baby Talks Dirty" 
 "I Want Ya" 
 "Can't Put a Price on Love" 
 "It's You" 
 "Mr. Handleman"
1981 "Africa" 
 "Just Wait and See" 
 "Pay the Devil (Ooo, Baby, Ooo)" 
 "Boys Go Crazy"
1991  "Rocket O' Love"
1994 "My Sharona" - פסקול הסרט מציאות נושכת
2012 "Midnight Misogynist"
2022 "That's What the Little Girls Do" 
 "Harder on You"
שרונה אלפרין על עטיפת הסינגל My Sharona, יוני 1979
אשלי טיסדייל

| --- | --- |

טיסדייל, 2018
 לידה:  2 ביולי 1985 (בת 39) ארצות הברית מחוז מונמות' (אנ'), ניו ג'רזי, ארצות הברית
 סוגה מועדפת:  מוזיקת פופ, טין פופ, דאנס-פופ, דיסקו-פופ 
 מדינה:  ארצות הברית 
 תקופת הפעילות:  מ-1988
 עיסוק:  שחקנית, זמרת
 מקום לימודים:  Valencia High School 
 בן זוג:  כריסטופר פרנץ' (2014–הווה)
 צאצאים:  ג'ופיטר אייריס פרנץ' (2021)
 מספר צאצאים:  1
 http://www.ashleytisdale.com/
 פרופיל ב-IMDb
 
אשלי מישל טיסדייל (באנגלית: Ashley Michelle Tisdale; נולדה ב-2 ביולי 1985) היא שחקנית, מדבבת וזמרת יהודייה-אמריקאית. היא ידועה בעיקר בתפקיד שארפי מסרטי "היי סקול מיוזיקל", בתפקיד מאדי בסדרה "החיים היפים של זאק וקודי" של ערוץ דיסני, ובדיבוב קולה של קנדיס גרטווד פלין בסדרת ההנפשה האמריקאית "פיניאס ופרב".
חיים וקריירה > 1985–2004: ילדות ותחילת הקריירה

טיסדייל נולדה במחוז מונמות' (אנ') שבניו ג'רזי. אביה נוצרי ואמה יהודייה; מגדירה עצמה כ"שייכת לשתי הדתות". אחותה הגדולה של טיסדייל, ג'ניפר, היא שחקנית ומפיקה. היא לוהקה למעל 100 פרסומות טלוויזיוניות כילדה. היא החלה את קריירת התיאטרון שלה בהשתתפות במחזות "Gypsy: A Musical Fable" וצלילי המוסיקה במרכז הקהילתי היהודי השייך למחוז מונמות', בו נולדה. בגיל 8 לוהקה לתפקיד קוזט במחזמר עלובי החיים, אותו היא ביצעה במשך שנתיים.
בגיל 12, עברו טיסדייל ומשפחתה להתגורר בלוס אנג'לס, קליפורניה. תפקידה הטלוויזיוני הראשון היה בשנת 1997, בתפקיד אורח בקומדיית המצבים האמריקאית "Smart Guy" והרקיע השביעי. במקביל, החלה טיסדייל לדגמן עבור פורד מודלס. שנה לאחר מכן, טיסדייל דיבבה בסרטים מזמור חג המולד של הכלבים ובאג לייף. בשנת 2000, הופיעה בפרק של סדרת הדרמה האמריקאית בוסטון פאבליק. טיסדייל המשיכה להופיע בהופעות אורח בתוכניות טלוויזיה ולהופיע בתפקידי קולנוע משניים לאורך השנים שלאחר מכן, ביניהם תפקיד בסרט דוני דארקו.
חיים וקריירה > 2005–2009: פרויקטים של ערוץ דיסני

בשנת 2005, טיסדייל לוהקה כמאדי פיצפטריק בסדרת הטלוויזיה של ערוץ דיסני, החיים היפים של זאק וקודי, והמשיכה בתפקידה עד לשנת 2008. התוכנית הייתה להצלחה גדולה וטיסדייל קיבלה בזכותה את פרס בחירת הילדים של ניקלודיאון. טיסדייל עלתה לתודעה העולמית בזכות תפקידה כשארפיי אוונס בטרילוגיית הסרטים היי סקול מיוזיקל. הסרט הראשון בטרילוגיה, שיצא בתחילת שנת 2006, זכה להצלחה רבה בארצות הברית ובעולם והיה לסרט המצליח ביותר של ערוץ דיסני לשנה זו, עם מעל ל-7 מיליון צופים. פסקול הסרט, שכלל מספר שירים שבוצעו על ידי טיסדייל, מעל מיליוני עותקים ברחבי העולם. השיר "What I've Been Looking For", אותו ביצעה יחד עם השחקן לוקאס גראביל, היה לשיר הראשון של טיסדייל שנכנס למצעד הבילבורד הוט 100, כשהגיע למקום ה-35 במצעד. באותה השנה יצאה טיסדייל לסיבוב הופעות עם צוות השחקנים על מנת לקדם את הסרט. במקביל, טיסדייל החלה להופיע בפסקולים עבור ערוץ דיסני, והוציאה לאור גרסת כיסוי לשיר "Kiss the Girl" על מנת לקדם את ההוצאה המחודשת של סרט ההנפשה בת הים הקטנה.
עם הצלחת סרטי היי סקול מיוזיקל, טיסדייל קיבלה חוזה הקלטות בוורנר רקורדס, היא החלה לעבוד על אלבום הבכורה שלה בשנת 2006. "Be Good to Me" יצא כסינגל המוביל של האלבום, בעוד "He Said She Said" יצא לאור לאחר מכן כסינגל השני. אלבום הבכורה של טיסדייל, Headstrong, יצא לאור בפברואר 2007. האלבום זכה להצלחה והגיע למקום ה-5 במצעד הבילבורד הוט 100, וכמו כן במעמד אלבום זהב בארצות הברית, ארגנטינה ואירלנד. שני הסינגלים הנוספים מהאלבום הופצו במדינות נבחרות באירופה. טיסדייל יצאה לסיבוב הופעות מצומצם לקידום האלבום בארצות הברית. בנוסף, הפיקה טיסדייל סרט תיעודי המתעד את תהליך הפקת האלבום בשם "There's Something About Ashley".
טיסדייל חזרה על תפקידה כשארפיי אוונס בשנת 2007 בסרט היי סקול מיוזיקל 2. הסרט היה לסרט הנצפה ביותר בתולדות ערוץ דיסני, כשמעל ל-17 מיליון אנשים צפו בשידור הבכורה של הסרט, ובכך הפך הסרט להצלחה מיידית. פסקול הסרט הגיע לראש מצעד הבילבורד 200. טיסדייל הצטרפה לצוות המדבבים של תוכנית ההנפשה פיניאס ופרב בערוץ דיסני. התוכנית זכתה להצלחה רבה בקרב צופים ומבקרים. טיסדייל נשארה בסדרה עד סיומה בשנת 2015, וחזרה על תפקידה בסרטי טלוויזיה שונים.
בשנת 2008 הקימה טיסדייל את חברת ההפקה שלה, Blondie Girl Productions. סרט הטלוויזיה דמיין את זה היה להופעת הבכורה של טיסדייל כמפיקה בפועל וכשחקנית בתפקיד ראשי. טיסדייל הופיעה שוב כשארפיי אוונס בסרט הקולנוע היי סקול מיוזיקל 3. הופעה בסרט זיכתה אותה בפרס הסרטים של MTV ל"שחקנית הפורצת" בשנת 2009.
טיסדייל הוציאה באפריל 2009 את "It's Alright, It's OK", סינגל הבכורה מתוך אלבומה השני, Guilty Pleasure, שיצא לאור ביוני 2009. הסינגל השני מתוך האלבום, "Crank It Up", יצא במדינות נבחרות באירופה. לאחר צאת האלבום, סיימה טידייל את חוזה ההקלטות של עם וורנר רקורדס. בשנת 2009 כיכבה טיסדייל בסרט חייזרים בעליית הגג.
חיים וקריירה > 2010–2014: תפקידי טלוויזיה, עבודות הפקה ונישואין

בשנת 2010 החלה טיסדייל את תפקידה כסוואנה מונרו בסדרה הלקטס של The CW לצד אליסון מישלקה, הסדרה בוטלה לאחר עונה אחת. בנוסף, דיבבה טיסדייל בסדרות איש משפחה והמופע של קליבלנד. באוגוסט 2011 יצא בערוץ דיסני הסרט ההרפתקה המדהימה של שארפיי, בו היא חוזרת על דמותה כשארפיי אוונס בסרט ספין אוף. בשנת 2012, השתתפה ככוכבת אורחת בפרק של הסדרה לגדל את הופ. טיסדייל גם הופעה בשני פרקים בעונת החמישית של הסדרה ילדי האנרכיה.
בשנת 2012 הייתה טיסדייל מפיקה בפועל של הריאליטי "Miss Advised". בשנת 2013, שודר בערוץ E! ספיישל טלוויזיוני מיוחד שהופק על ידי טיסדייל בשם "Inner Circle", המתרכז במערכת היחסים שלה עם השחקנית ונסה הדג'נס. בשנה שלאחר מכן טיסדייל עבדה שוב עם ערוץ דיסני בסרט קלאוד 9, בו עבדה כמפיקה בפועל. סדרת הקומדיה רעבה לאהבה בכיכובה של אמילי אוסמנט, מופקת גם על ידי טיסדייל; באפריל 2013 כיכבה טיסדייל במת לצעוק 5. טיסדייל גילמה דמות משחנית בקומדיית המצבים "Super Fun Night" לצד רבל וילסון וב"The Crazy Ones" לצד רובין ויליאמס. באותה השנה, דיבבה טיסדייל את דמותה של סברינה ספלמן בסדרת ההנפשה סברינה: סודות של מכשפה בתיכון. בסוף 2013 הוציאה לאור באופן עצמאי את השיר "You're Always Here".
טיסדייל התארסה לזמר כריסטופר פרנץ' בשנת 2013, לאחר שיצאו במשך יותר משנה; הזוג נישא בספטמבר 2014.
חיים וקריירה > 2015–הווה: חזרה למוזיקה ומיזמים עסקיים

בשנת 2015 טיסדייל כיכבה בקומדיית המצבים "Clipped". התכנית בוטלה לאחר עונה אחת. טיסדייל השיקה קולקציית איפור בשם Illuminate בשנת 2016. בתחילת שנת 2016, יזם ערוץ דיסני ספיישל איחוד טלוויזיוני של כוכבי סרטי היי סקול מיוזיקל, לכבוד עשור לצאת הסרט הראשון, שזכה לסיקור תקשורתי בעולם. טיסדייל ובעלה החלו לפרסם גרסאות כיסוי לשירים שונים בעמוד היוטיוב שלה. בין היתר פורסמו דואטים עם ונסה הדג'נס, לוקאס גראביל, דבי ראיין וליאה מישל. עשור לאחר צאת אלבום האולפן השני שלה, טיסדייל הוציאה לאור את Symptoms, אלבום האולפן השלישי שלה. ביוני 2019 טיסדייל החלה לככב בקומדיית המצבים "Carol's Second Act" לצד פטרישיה היטון, התכנית בוטלה לאחר עונה אחת. במאי 2020, הוציאה טיסדייל את הסינגל "Lemons". ב-28 באוגוסט 2020 יצא לאור הסרט "פיניאס ופרב הסרט: קנדיס נגד היקום" בדיסני+ בו טיסדייל שבה לדבב את דמותה של קנדיס.
באוקטובר 2020 הוכרז כי טיסדייל תהיה חברת פאנל בספין-אוף של פורמט הזמר במסכה, "הרקדן במסכה" לצד קן ג'ונג, פאולה עבדול, ובריאן אוסטין גרין. התכנית עלתה בדצמבר אותה שנה וירדה מהאוויר בפברואר 2021 לאחר עונה אחת.
חיים אישיים

בשנת 2014 התחתנה עם כריסטופר פרנץ'. ב-23 במרץ 2021 נולדה בתם הראשונה, ג'ופיטר אייריס פרנץ'. טיסדייל סבלה מהיפרדות בטנית לאחר לידת בתה.
דיסקוגרפיה > אלבומים

2007 – Headstrong.Headstrong
2009 – Guilty Pleasure
2019 – SymptomsSymptoms
דיסקוגרפיה > סינגלים

2006: We're All in This Together (עם כוכבי היי סקול מיוזיקל)
2006: Be Good to Me
2007: He Said She Said
2007: What Time Is It? (עם כוכבי היי סקול מיוזיקל 2)
2008: Not Like That
2008: Suddenly
2008: Now or Never (עם כוכבי היי סקול מיוזיקל 3)
2008: I Want It All (עם לוקאס גראביל)
2008: A Night to Remember (עם כוכבי היי סקול מיוזיקל 3)
2009: It's Alright, It's OK
2009: Crank It Up
2018: Voices in My Head
2019: Love Me & Let Me Go
2020: Lemons
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2000 | פרס האמן הצעיר (ארצות הברית) | ההופעה הטובה ביותר בסדרת דרמה בטלוויזיה | בוסטון פבליק | מועמדות |
| 2006 | פרס המוזיקה של בילבורד | פסקול השנה | High School Musical (עם צוות שחקני היי סקול מיוזיקל) | זכייה |
| 2006 | פרס המוזיקה של בילבורד | אלבום השנה | High School Musical (עם צוות שחקני היי סקול מיוזיקל) | מועמדות |
| 2006 | פרס המוזיקה האמריקאית | אלבום הפופ הטוב ביותר | High School Musical (עם צוות שחקני היי סקול מיוזיקל) | מועמדות |
| 2007 | פרסי בחירת הילדים של ניקלודיאון - בריטניה | שחקנית הטלוויזיה הטובה ביותר | החיים היפים של זאק וקודי | זכייה |
| 2007 | Premios Oye! | אמן פורץ דרך בינלאומי | Headstrong | מועמדות |
| 2007 | פרס המוזיקה האמריקאית | אלבום פסקול מועדף | High School Musical 2 (עם צוות שחקני היי סקול מיוזיקל 2) | זכייה |
| 2008 | פרסי בחירת הילדים של ניקלודיאון - אוסטרליה | כוכב טלוויזיה בינלאומי אהוב | החיים היפים של זאק וקודי | מועמדות |
| 2009 | פרסי הסרטים של MTV | פריצת השנה - אישה | היי סקול מיוזיקל 3 | זכייה |
| 2009 | פרסי בחירת הנוער | שחקנית בסרט מוזיקלי | היי סקול מיוזיקל 3 | מועמדות |
| 2009 | פרסי בחירת הנוער | הכוכבת של הקיץ | חייזרים בעליית הגג | מועמדות |
| 2009 | Los Premios MTV Latinoamérica | האמן הבינלאומי החדש הטוב ביותר | Guilty Pleasure | מועמדות |
| 2014 | פרס אמי לתוכניות טלוויזיה יומיות | מדבב יוצא מן הכלל בתוכנית הנפשה | סברינה: סודות של מכשפה בתיכון | מועמדות |
| 2014 | פרסי הוליווד הצעירה | כוכב המדיה החברתית | אשלי טיסדייל | זכייה |
| 2015 | פרסי בחירת הנוער | גנב/ת סצנה | רעבה לאהבה | מועמדות |
| 2021 | פרס אנני | המדבב הטוב ביותר - טלוויזיה/מדיה | פיניאס ופרב הסרט: קנדיס נגד היקום | מועמדות |
שר לויד

| --- | --- |
שר לויד
שר לויד
 לידה:  28 ביולי 1993 (בת 31) וורטצ'סטרשייר, אנגליה, הממלכה המאוחדת
 מוקד פעילות:  הממלכה המאוחדת הממלכה המאוחדת
 תקופת הפעילות:  מ-2010
 מקום לימודים:  Dyson Perrins CofE Academy, Worcester Sixth Form College, The Chase, Stagecoach Theatre Arts 
 סוגה:  פופ, היפ הופ, רית'ם אנד בלוז, ראפ
 סוג קול:  סופרן 
 שפה מועדפת:  אנגלית 
 חברת תקליטים:  סוני מיוזיק, אפיק רקורדס, סייקו מיוזיק 
 cherlloyd.com
 פרופיל ב-IMDb
 
שר לויד (באנגלית: Cher Lloyd; נולדה ב-28 ביולי 1993) היא זמרת וכותבת שירים בריטית. התפרסמה לאחר השתתפותה בעונה השביעית של תחרות הכישרונות האקס פקטור שם סיימה במקום הרביעי. זמן קצר לאחר התוכנית הוחתמה בחברת ההקלטות סייקו מיוזיק.
ביוגרפיה

לויד גדלה במלבורן שבאוסטרליה ויש לה שלושה אחים ואחיות: סופי, ג'וש ורוזי. בתיכון למדה במגמת אמנויות הבמה.
במרץ 2012 התארסה לויד לקרייג מונק, בן זוגה בשנה האחרונה.
קריירה > 2010–2011: האקס פקטור

לויד נבחנה לאקס פקטור עוד לפני העונה השביעית אך לא עברה לשלבים הבאים. בעונה השביעית היא נבחנה עם שיר של הזמרת קרי הילסון. לאחר מכן ביצעה את השיר "Viva la Vida" של להקת קולדפליי ואת השיר "Cooler than Me" של הזמר מייק פוזנר. במהלך העונה ביצעה לויד ביצועים לשירים כדוגמת: Empire State of Mind,‏ Imagine ו-Walk This Way. בחצי הגמר ביצעה את השירים Nothin' on You ו-Love the Way You Lie והגיעה לתחתית. למרות זאת היא הגיעה לגמר הגדול בו ביצעה דואט עם will.i.am שסימפל את השירים Where Is the Love? ו-I Gotta Feeling. לבסוף הודחה לויד במקום הרביעי כאשר לא זכתה למספיק קולות. לאחר התוכנית הוחתמה על חוזה עם חברת סייקו מיוזיק. לאחר גמר התוכנית הייתה לויד חלק מסיבוב ההופעות שכלל את הפיינליסטים של העונה השביעית.
קריירה > 2011–2012: אלבום בכורה והצלחה מסחרית

לויד עבדה עם המפיק רד וואן על הפקת אלבומה הראשון. הסינגל הראשון מהאלבום היה "Swagger Jagger" שיצא ב-29 ביולי 2011. הוא הגיע למקום הראשון במצעד הסינגלים הבריטי ובמצעד הסינגלים הסקוטי. הסינגל גם נכנס לtop5 במצעדי הסינגלים האירי (מקום שני) והיפני (מקום חמישי). ב-28 בנובמבר יצא הסינגל השני שנקרא "With Ur Love" שהיה שיתוף פעולה בין לויד לזמר מייק פוזנר. הסינגל נמכר בלמעלה משבעים אלף עותקים בשבוע הראשון ליציאתו. אלבום הבכורה של לויד יצא ב-4 בנובמבר 2011 ונקרא "Sticks and Stones". האלבום זכה להצלחה רבה והגיע למקום הרביעי במצעד האלבומים הבריטי. בנוסף, זכה האלבום למעמד של אלבום פלטינה עם מכירות של למעלה מ-300 אלף עותקים בממלכה המאוחדת. האלבום יצא דרך חברת ההקלטות אפיק רקורדס ברחבי אמריקה. ב-13 בדצמבר יצא קליפ לשיר "Dub on the Track", אך השיר לא נחשב לסינגל הבא מהאלבום. הסינגל השלישי מהאלבום היה "Want U Back" שיצא ב-19 בפברואר 2012 ולסינגל צולמו שני קליפים שונים. לויד אף הקליטה גרסת רמיקס לשיר שכללה את הראפר סנופ דוג. השיר מכר למעלה משני מיליון עותקים בארצות הברית וזכה למעמד של פלטינה כפולה. הסינגל השלישי מהאלבום היה "Oath" שיצא ב-2 באוקטובר. הסינגל הופק על ידי דוקטור לוק ויצא בארצות הברית כסינגל הראשון מאלבומה. באוקטובר 2012 הצטרפה לויד לסיבוב ההופעות של הלהקה הוט של ריי בסיבוב ההופעות שלהם באוסטרליה. ב-16 בנובמבר התארחה לויד בשיר "Rum and Raybans" של הזמר שון קינגסטון.
ב-24 בפברואר 2012 חתמה לויד על חוזה דוגמנות עם סוכנות הדוגמנות סלקט. לאחר מכן הופיעה לויד על השער של מגזין RWD.
קריירה > 2013–הווה: אלבום שני

בפברואר 2013 הודיעה לויד כי החלה לעבוד על אלבומה השני. באפריל הודיעה לויד על שיתוף פעולה עם ני-יו בשיר "It's All Good". במאי 2013 יצא אלבומה של הזמרת דמי לובאטו שנקרא "Demi" והכיל דואט עם לויד בשם "Really Don't Care". הסינגל הראשון מאלבומה השני נקרא "I Wish" אשר יצא ב-2 בספטמבר 2013. ב-6 בספטמבר 2013 יצאה לויד לסיבוב הופעות בשם "I Wish Tour" במטרה לקדם את אלבומה השני. סיבוב ההופעות אירח את להקת הבנות Fifth Harmony ועתיד להסתיים ב-24 במאי 2014.
ב-17 במרץ 2014 יצא הסינגל השני מהאלבום שנקרא "Sirens".
דיסקוגרפיה > אלבומי אולפן

2011: Sticks and Stones
2014: Sorry I'm Late
הופעות > סיבובי הופעות

2012: Sticks and Stones Tour
2013: I Wish Tour
הערות שוליים

| שר לויד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Sticks and Stones • Sorry I'm Late |  |
| סינגלים | "Swagger Jagger" • "With Ur Love" • "Want U Back" • "Oath" • "I Wish" • "Sirens" • "None of My Business" • "M.I.A" • "Lost" |  |
| סינגלים שיווקים | "Stay" • "Dub on the Track" • "Talkin' That" • "Dirty Lov" • "Human" • "Bind Your Love" • "M.F.P.O.T.Y." • "Activated" |  |
| התארחות בסינגלים | "Heroes" • "Rum and Raybans" • "Really Don't Care" • "4U" • "Don't Lose Love" |  |
| סיבובי הופעות | Sticks and Stones Tour • I Wish Tour |  |
| --- | --- |
בקרת זהויות :  BnF: cb16599451w (data)  GND: 1054826447  ISNI: 0000 0003 7034 897X  LCCN: no2012101394  MusicBrainz: 48fbfb0b-92ee-45eb-99c2-0bde4c05962e  VIAF: 249657093   WorldCat (עם VIAF): 249657093 
↑  REVIEW: Cher Lloyd's Activated is a fantastic reintroduction!, web.archive.org, ‏2016-09-11
אפידורל

ערך זה עוסק בסוג של הרדמה. אם התכוונתם לתוכנית טלוויזיה, ראו .
קטטר אפידורל מוחדר במהלך לידה
איור של הזרקת משכך כאבים לחלל האפידורלי
מכשור לעירוי אפידורלי בחדר לידה
המושג אפידוּרל הוא קיצור של הרדמה אפידוּּרלית. הרדמה זו היא סוג של הרדמה אזורית, במהלכה מוזרקים סמים מאלחשים באמצעות קתטר אל החלל האפידורלי.
הזריקה, הנעשית בשלב הראשון של הלידה (בפתיחה של 3 עד 5 סנטימטר), עשויה לגרום לאובדן תחושה. אובדן התחושה גורם להפחתה ברמת כאבים מהם סובלת האישה, על ידי חסימת מעבר של אותות כאב בעמוד השדרה. אף על פי שנהוג לחשוב כי "אפידורל" הוא החומר המוזרק, למעשה, ניתן השם בשל מיקום ההזרקה בתוך גוף היולדת.
האזור המדובר נמצא בעמוד השדרה, ברווח שבין חוט השדרה לבין תעלת החוליות שסביבו. רווח זה מחולק ל-3 קרומים/שכבות כאשר הרחוקה ביותר מחוט השדרה נקראת "dura mater" הזריקה מוזרקת לחלל מעל השכבה הזו ומשם השם זריקה אפידורלית. זאת בניגוד למיקום של זריקת הרדמה ספינלי,  שבה המחט עוברת דרך הקרום הקשה והקרום העכבישי ומגיעה לחלל התת-עכבישי. התהליך מתבצע באמצעות הזרקה של משכך כאבים, בדרך כלל בופיווקאין או רופיווקאין. לניתוח קיסרי לידוקאין מספק הרדמה אינטנסיבית וקצרה.
המנגנון בנוי ממזרק ובתוכו צינורית דקה, שקצהּ השני נמצא בתוך מכשיר המאפשר הזרקה קבועה של חומר ההרדמה. לחיצה על הכפתור הנמצא בתוך המזרק מביאה להגברה רגעית של ההרדמה. הצינורית נשארת בגופה של היולדת במהלך כל הלידה ומוצאת כשעתיים לאחר הלידה.
מכיוון שמיקום שגוי של המחט עלול להיות מסוכן ביותר, נוקטים צעדי זהירות להבטחת מיקומה מדויק של המחט, בהם: החדרת מנת מבחן קטנה, כדי לוודא שאין תופעות שליליות על היולדת, לאחריה מוחדר שאר החומר במנות קטנות. כדי למנוע סיבוכים אפשריים, לפחות איש צוות רפואי אחד חייב להיות נוכח במקום במשך כל התהליך.
כמחצית מהיולדות בבתי החולים בישראל בשנת 2007 עשו שימוש באפידורל.
יתרונות וחסרונות של התהליך

יתרונו של האפידורל הוא בכך שהאישה היולדת לא סובלת את כאבי הלידה והצירים וחוויית הלידה רגועה יותר. כאבי לידה עלולים להיות חזקים מאוד, והצורך להתמודד עם הכאב לאורך זמן מאתגר מאוד. לידות, ובעיקר לידות ראשונות, יכולות לארוך שעות, ושימוש באפידורל מאפשר ליולדת לישון ולהתאושש. בעבר נטען כי חומר האלחוש האפידורלי אינו משפיע על גופו של העובר, אלא נשאר בגופה של האם בלבד - טענה זו לא הוכחה מחקרית.
המתנגדים לאלחוש אפידורלי מונים כמה בעיות:
לא ניתן לצפות מראש רגישות לחומר העלולה לגרום לתופעות קשות.[דרוש מקור]
הפרוצדורה לעיתים מאטה את קצב הלידה ומאריכה את משכה הכולל.
יש הטוענים כי הפרוצדורה מגדילה את הסיכוי ללידת מכשירים. אולם אחרים טוענים שזה לא הוכח.
מרגע שניתנה זריקת אפידורל צריכה היולדת להיות תחת השגחת מוניטור רצופה עד סוף הלידה.
עקב השיתוק הנלווה להרדמה, מוכרח השלב השני של הלידה להיעשות בשכיבה, בניגוד לכוח הכבידה, תוך לחיצות שעלולות להיות לא-יעילות עקב חוסר התחושה של היולדת. הדבר עלול לגרום לסיבוכי לידה שונים ולנזקים לרצפת האגן של היולדת.
תופעות לוואי אפשריות

השלכה מיידית של ההזרקה היא חסימת העצבים המוליכים כאב, אולם עלולות להיות השלכות נוספות. סמים מאלחשים מקומיים בחלל האפידורלי עלולים לחסום גם סוגי עצבים אחרים, בהתאם לסוג הסם ולכמות הניתנת. חסימות אלה עלולות להתבטא ב:
תחושת גרד. זה יותר נפוץ בשימוש באופיואידים כמו פנטניל..
אובדן תחושה (כמו חוש מגע).
הרפיית שרירים.
אובדן פעולה של המערכת הסימפתטית השולטת בלחץ הדם.
במקרים בהם מוזרקת כמות גדולה מדי של אפידורל, עלול להיגרם שיתוק בסרעפת ובשרירי החזה. כמו כן עלולה הפעילות הסימפתטית של הלב להיפגע, מה שיכול להוביל לירידה משמעותית בקצב פעימות הלב ולחץ הדם. כרבע מהיולדות המטופלות באפידורל סובלות במשך ימים אחדים לאחר הלידה מתופעות לוואי קלות, בהן חולשה כללית, צמרמורת וכאבי ראש. תופעות קשות יותר הן נדירות וכוללות: תגובה אלרגית לחומר, זיהומים ודימומים באזור ההזרקה.
מקרים בהם נוצרים סיבוכים קטלניים כתוצאה מהתהליך הם נדירים למדי; החמורים שבהם - שיתוק בפלג הגוף התחתון ומקרי מוות - מתרחשים ביחס של פחות מאחד למאה אלף. דוגמה למקרה כזה היא החדרת החומר למקום שגוי שעלולה לגרום לתופעות קשות, בהן: שיתוק זמני ובמקרים חריגים שיתוק קבוע במקומות שונים בגוף, בדרך כלל ברגליים, פגיעה מוחית ואפילו מוות.
לקריאה נוספת

Zhang J, Yancey MK, Klebanoff MA, Schwarz J, Schweitzer D (2001). "Does epidural analgesia prolong labor and increase risk of cesarean delivery? A natural experiment". Am J Obstet Gynecol. 185 (1): 128–34. doi:10.1067/mob.2001.113874. PMID 11483916.
הערות שוליים

↑  MJ Paech, Epidural Anaesthesia for Caesarean
Section: A Comparison of 0.5%
Bupivacaine and 2% Lignocaine Both
with Adrenaline, Anaesthesia and Intensive Care 16, 1988, עמ' 187
↑  מיטל יסעור בית-אור, באיזה בי"ח הסיכוי הכי טוב לקבל אפידורל?, באתר ynet, 4 בדצמבר 2008
↑  אפידורל, ידידה הטוב של היולדת, באתר www.clalit.co.il
↑  Millicent Anim-Somuah,Rebecca MD Smyth,Leanne Jones, Epidural versus non-epidural or no analgesia in labour, The Cochrane Library
↑  Jun Zhang, Michael K. Yancey, Mark A. Klebanoff, Jenifer Schwarz, Does epidural analgesia prolong labor and increase risk of cesarean delivery? A natural experiment, American Journal of Obstetrics & Gynecology 185, 2001-07-01, עמ' 128–134 doi: 10.1067/mob.2001.113874
↑  Yoledet, אפידורל (אילחוש אפידורלי) - פורטל יולדת, באתר www.yoledet.co.il
↑  טיפה, אפידורל: מה חשוב לדעת זריקת הקסם?, באתר טיפת חלב ברשת, ‏2017-11-19(הקישור אינו פעיל)
↑  Wang et al, Central opioid receptors mediate morphine-induced itch and chronic itch via disinhibition, Brain 185, 2021-03-01, עמ' 128–134 doi: 10.1093/brain/awaa430
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי לידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
| --- | --- |
בקרת זהויות :  NLI: 987007536192405171  BnF: cb119416713 (data)  LCCN: sh85099864  NDL: 01095834 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.